**Монгол Улсын Их Хурлын 2015 оны намрын ээлжит чуулганы**

**Эдийн засгийн байнгын хорооны 2016 оны 01 дүгээр сарын**

**28-ны өдөр /Пүрэв гараг/-ийн хуралдааны гар тэмдэглэл**

Эдийн засгийн байнгын хорооны дарга Ц.Баярсайхан ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 15 гишүүн ирж, 79.0 хувийн ирцтэйгээр хуралдаан 10 цаг 15 минутад Төрийн ордны “Б” танхимд эхлэв.*

*Чөлөөтэй: Х.Болорчулуун, Д.Ганбат;*

*Тасалсан: Л.Энх-Амгалан, Ө.Энхтүвшин*

**Санхүүгийн зохицуулах хорооны даргыг үүрэгт ажлаас нь чөлөөлөх тухай асуудал.**

Хуралдаанд Эдийн засгийн байнгын хорооны ажлын албаны ахлах зөвлөх Ж.Батсайхан, зөвлөх Д.Мягмарцэрэн, референт Г.Баярмаа нар байлцав.

Санхүүгийн зохицуулах хорооны даргыг үүрэгт ажлаас нь чөлөөлөх тухай хүсэлтийг Улсын Их Хурлын дарга З.Энхболд танилцуулав.

Санхүүгийн зохицуулах хорооны дарга З.Нарантуяагаас Улсын Их Хурлын гишүүд асуулт асуугаагүй болно.

**Ц.Баярсайхан**: Санхүүгийн зохицуулах хорооны дарга З.Нарантуяаг үүрэгт ажлаас өөрийнх нь хүсэлтийн дагуу чөлөөлөх нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 0

Бүгд: 10

100.0 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Г.Уянга Улсын Их Хурлын чуулганы нэгдсэн хуралдаанд танилцуулахаар тогтов.

*Хуралдаан 03 минут үргэлжилж, 19 гишүүнээс 14 гишүүн ирж, 73.6 хувийн ирцтэйгээр цаг минутад өндөрлөв.*

Тэмдэглэлтэй танилцсан:

ЭДИЙН ЗАСГИЙН БАЙНГЫН

ХОРООНЫ ДАРГА Ц.БАЯРСАЙХАН

Тэмдэглэл хөтөлсөн:

ПРОТОКОЛЫН АЛБАНЫ

ШИНЖЭЭЧ Д.ЦЭНДСҮРЭН

**МОНГОЛ УЛСЫН ИХ ХУРЛЫН 2015 ОНЫ НАМРЫН ЭЭЛЖИТ ЧУУЛГАНЫ**

**ЭДИЙН ЗАСГИЙН БАЙНГЫН ХОРООНЫ 2016 ОНЫ 01 ДҮГЭЭР САРЫН 28-НЫ ӨДӨР /ПҮРЭВ ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ц.Баярсайхан**: Эдийн засгийн байнгын хорооны хуралдааны ирц бүрдсэн тул 2016 оны 1 дүгээр сарын 28-ны өдрийн хуралдааныг нээснийг мэдэгдье.

Хэлэлцэх асуудлыг танилцуулъя.

**Санхүүгийн зохицуулах хорооны даргыг үүрэгт ажлаас нь чөлөөлөх тухай асуудал.**

Хэлэлцэх асуудалтай холбоотой саналтай гишүүн байна уу? Алга байна.

Хэлэлцэх асуудлаа баталлаа.

Хуралдааны дэгийн дагуу Санхүүгийн зохицуулах хорооны даргыг үүрэгт ажлаас нь чөлөөлөх тухай хүсэлтийг Улсын Их Хурлын дарга Энхболд танилцуулна.

**З.Энхболд**: Санхүүгийн зохицуулах хорооны дарга Загдхүүгийн Нарантуяа нь 2015 оны 12 сарын 28-ны өдөр өргөдөл гаргаад ажлаа өгье гэсэн. Тэр нь улс төрийн сонгуульд нэр дэвших зорилготой байгаа. Тэгээд чөлөөлүүлэх саналыг оруулж байна.

1 сардаа багтааж дуусахгүй бол нэр дэвших эрх нь нээгдэхгүй юм билээ. Тийм учраас хурдан шийдэж өгөхийг хүсэж байна.

**Ц.Баярсайхан**: Баярлалаа. Улсын Их Хурлын чуулганы хуралдааны дэгийн тухай хуулийн 45.4-т заасны дагуу Санхүүгийн зохицуулах хорооны дарга Нарантуяагаас асуулттай гишүүд байна уу?

Асуулт алга байна.

Үг хэлэх гишүүд байна уу? Алга байна.

Санал хураалт явуулъя.

Санхүүгийн зохицуулах хорооны дарга Нарантуяаг үүрэгт ажлаас нь өөрийнх нь хүсэлтийн дагуу чөлөөлөх нь зүйтэй гэсэн саналыг дэмжье гэсэн санал хураалт явуулъя.

Санал хураалтад 10 гишүүн оролцсоноос 10 гишүүн дэмжиж үүрэгт ажлаас нь өөрийнх нь хүсэлтээр чөлөөлөх нь зүйтэй гэж үзэж, дэмжигдлээ.

Байнгын хорооны санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Уянга танилцуулахаар тогтов.

Байнгын хорооны хуралдаан дууслаа.

Дууны бичлэгээс хуулбарласан:

ПРОТОКОЛЫН АЛБАНЫ

ШИНЖЭЭЧ Д.ЦЭНДСҮРЭН